56 ÉTUDES 
quoi, nos besoignes délivrées à se sainte volenté, vous puissiés retourner à joie et 
à honneur. 
De nostre estat vous faisoms-nous savoir ke nous estièmes en resenavle point de le 
santei dou cors, quant ches lettres furent données; mais de cuer mout estièmes greviet, et 
sommes souvent, et priessei pour les griés , les despis et les damages ke les gens le roy de 
Franche font à nos et à no gens, K'il molestent et travaillent chascun jour, en faisant et 
venant contre le teneur de la souffranche ordenée et jurée par les 11 rois en pluseurs cas, 
et sour che point spéciaument en le souffranche expressei, ki tient se tiègne ‘ : car nos 
houmes et leur biens, qui devant leditte souffrance ne furent pris, saisi ne arriestei, ne 
durant le souffranche dusques à hore, il arriestent, saisissent et prendent en plusieurs 
lius, à volentei et sans raison, et dient, puis kil tiènent les chiefs-lius des castelleries, st 
comme de Bruges et de Courtray, il voelent avoir et tenir tout che ki èsdittes castèleries 
est hors des forterèches, qui prises ne fürent en tans de wière, et voelent afermer et main- 
tenir par leur legistres, le li membre doivent suüoir le chief. Laquèle chose est apertement 
contre les paroles deseuredittes, escrites en le souffrance : ki tient se tiègne; et se il, par 
leur cavillations et plus par leur forche, de che venissent à leur entente, ke ja n’aviègne, 
nous pierderiens à pau priès tout che ke remeis nous est ? ès castelleries de Bruges et de 
Courtray, et grant part ès ballies d'Ippre et de Cassiel, qu'il nous ont mis en calenge. 
Et pour ches débas acorder, qui trop nous appèrent damageus et périlleus, dont li doi 
mareschal, mesire Simons de Melun, de par le roy de Franche, et mesire Joffrois de Jen- 
ville, de par le roy d'Engletière, n’ont peut iestre en acort, par le importunitei des Fran- 
chois qui nous sourquièrent de toutes pars, non contrestant le souffrance jurée des 11 rois, 
et pendant le traitié des besoignes devant le pape, il nous à convenut prendre journée, si 
comme par forche et pour pis eskiuwer, contre eaus, à Arras, as octaves de le Magdelaine. 
Là nous devons avoir vi chevaliers et nn clers de par nous, et li autre tant de chevaliers et 
de clers de par eaus, pour emfourmer lesdis marischians dou droit. Laquel chose nous est 
moult griés, quant de che ki nos drois est, et assés déclareis par le teneur de le souffrance, 
nient saisis, nient arriesteis ne maiiés de par eaus dusques à hore.…. nous convient à forche 
et mettre en déclaration de leur gens. Et dou débat de Rosnais, entre nous et nostre neveu 
de Henau *, oïes les raisons d’une part et d'autre raportées par enqueste, li marescheaus le 
roy d'Engleterre, sire Joffrois devantdit, a donnée sentence pour nous, et mesire Simons 
de Meleun, marischaus d’autre part, a donnei sentence en descort pour nostre neveu de 
Henau, lequele, par le auctoritei dou seigneur de Neele, qui commandères et faisières 
! La trêve du 31 janvier 1297 (v.st.), porte : Qe li rois d'Engleterre, si homme, soumis, aidant 
el aliez, tendront ceo qu'il tiennent et tenoient au jour que cette suffrance fu prise. Rymer, I, HI, p. 194. 
2? Tout ce qui nous reste. 
5 Au mois de mai 1294, Oste de Trazegnies et Gilles de Wadripont avaient vendu à Gui de Dam- 
pierre ce qui leur appartenait dans la seigneurie de Renaix, pour neuf centlivres tournois, mais la 
validité de cette vente était contestée par le comte de Hainaut. 
* C'est-à-dire : l'instigateur et l'auteur. 
